Národné parky - Lacika, Ján vedecký pracovník Geografického ústavu SAV v Bratislave 1956; Ondrejka, Kliment (Dajama Bratislava, 2009)
Slovensko je bohaté na rastlinstvo a živočíšstvo a lesy napríklad pokrývajú až 36 % z celkovej plochy územia. Hoci človek svojou činnosťou veľmi silno pozmenil pôvodný charakter krajiny, snahou nás všetkých by malo byť udržať najzachovanejšie územia a chrániť ohrozené druhy rastlín a živočíchov. Publikácia Národné parky má ambíciu napomôcť tejto snahe. Jej úlohou a cieľom je zmapovať a priblížiť nielen ochrancom a milovníkov prírody, ale aj širokej verejnosti všetky prírodné pozoruhodnosti, ktoré v sebe skrývajú naše národné parky. Poukazuje nielen na množstvo ich prírodných zaujímavostí a hodnôt, ale má snahu i zorientovať čitateľa v problematike ich ochrany. Samozrejme, že v dôsledku sprísnenej ochrany nemožno navštíviť väčšinu maloplošných chránených území v národných parkoch, pokiaľ tam nevedú turistické alebo náučné chodníky. Aj napriek tomu však poskytujú naše národné parky nepreberné množstvo nádherných prírodných scenérií a zákutí, ktoré vám iste poskytnú veľa zážitkov. Publikácia detailne mapuje jednotlivé národné parky Slovenska (ich geológiu, povrch, vodstvo, rastlinstvo, živočíšstvo) a podáva v nich aj charakteristiku všetkých maloplošných chránených území a oblastí Natura 2000. Nechýba v nej množstvo obrázkov, mapiek a ilustrácií. Vyberte sa preto spolu s nami na putovanie Slovenskom, navštívte jeho nádherné národné parky a nazrite do ich najzaujímavejších lokalít.
Keywords: slovenská literatúra; regionálna geografia; príroda; národné parky; Slovensko; Tatranský národný park; Pieninský národný park; Národný park Nízke Tatry; Národný park Slovenský raj; Národný park Malá Fatra; populárno-náučné publikácie